Document ID: /roh_data/filtered/fineweb-2-filterrobots_roh.jsonl.gz/24901

Novs resultats scientifics hajan manà a questas correcturas, scriva la cumissiun federala. Vitiers recumond'ella da desister mintg'emna plirs dis da consumar alcohol. Enfin uss valeva la recumandaziun da dus fin trais magiels per umens e dus fin trais per dunnas.
A dunnas en speranza e dunnas che vulan vegnir en speranza cusseglia la cumissiun da desister dad alcohol, er durant il temp ch'ellas dattan latg. Persunas pli veglias e da quels che prendan medicaments, duain consumar alcohol a moda reservada.
Cumissiun federala per dumondas d'alcohol
La Cumissiun federala per dumondas d'alcohol è ina cumissiun ordaifer il parlament. Ella sa fatschenta tenor atgnas indicaziuns cun dumondas che han da far direct u indirect cun las consequenzas dal consum d'alcohol sin la sanadad.
Attenziun patescha
L'attenziun, la capacitad da percepir e la reacziun vegnan gia suenter be in magiel pli flaivlas, scriva la cumissiun. Betg be en il traffic mabain er tar la lavur, il sport e tuttas activitads che pretendan concentraziun duess ins desister dad alcohol.
Tenor l'Uffizi federal per sanadad baivan radund 4% da quels sur 15 onns regularmain memia bler. Radund mintga 5avla persuna sur 15 onns consumescha punctualmain alcohol a moda ristgada. Quai munta ch'ellas consumeschan almain ina giada il mais entaifer paucas uras almain tschintg magiels (umens) u quatter magiels (dunnas).
RR novitads 14:00